CELEX: 32007R1544
Language: sl
Date: 2007-12-20 00:00:00
Title: Uredba Komisije (ES) št. 1544/2007 z dne 20. decembra 2007 o spremembi Uredbe (ES) št. 2707/2000 o pravilih za uporabo Uredbe Sveta (ES) št. 1255/1999 v zvezi s pomočjo Skupnosti za oskrbo učencev v izobraževalnih ustanovah z mlekom in nekaterimi mlečnimi proizvodi

21.12.2007   
            
            
               SL
            
            
               Uradni list Evropske unije
            
            
               L 337/64
            
         
      UREDBA KOMISIJE (ES) št. 1544/2007
   z dne 20. decembra 2007
   o spremembi Uredbe (ES) št. 2707/2000 o pravilih za uporabo Uredbe Sveta (ES) št. 1255/1999 v zvezi s pomočjo Skupnosti za oskrbo učencev v izobraževalnih ustanovah z mlekom in nekaterimi mlečnimi proizvodi
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) in zlasti člena 15 Uredbe,
   ob upoštevanju naslednjega:
   
               (1)
            
            
               Člen 14(3) Uredbe (ES) št. 1255/1999, kakor je bila spremenjena z Uredbo Sveta (ES) št. 1152/2007 z dne 26. septembra 2007, določa stopnjo pomoči za mleko, ki se ne glede na vsebnost maščobe dobavlja učencem v izobraževalnih ustanovah, in zagotavlja prilagoditev stopnje pomoči za druge upravičene proizvode.
            
         
               (2)
            
            
               Uredbo Komisije (ES) št. 2707/2000 (2) je zato treba ustrezno spremeniti.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –
            
         SPREJELA NASLEDNJO UREDBO:
   Člen 1
   Uredba (ES) št. 2707/2000 se spremeni:
   
               1.
            
            
               člen 3 se nadomesti z naslednjim:
               „Člen 3
               1.   Države članice lahko plačajo pomoč za upravičene proizvode, navedene na seznamu v Prilogi I.
               2.   V francoskih čezmorskih departmajih je mleko s čokoladnim ali drugim okusom lahko pripravljeno iz mleka v prahu.
               3.   Države članice lahko odobrijo dodajanje fluora proizvodom kategorije I do največ 5 mg na kilogram.
               4.   Pomoč se odobri samo za proizvode, navedene v Prilogi I k tej uredbi, če ti proizvodi izpolnjujejo zahteve iz Uredbe (ES) št. 852/2004 Evropskega parlamenta in Sveta (3) in Uredbe (ES) št. 853/2004 Evropskega parlamenta in Sveta (4) ter zlasti zahteve glede priprave v odobrenem obratu in zahteve identifikacijskih oznak, opredeljenih v oddelku I Priloge II k Uredbi (ES) št. 853/2004.
            
         
               2.
            
            
               člen 4(1) se nadomesti z naslednjim:
               „1.   Stopnje pomoči so določene v Prilogi II.“;
            
         
               3.
            
            
               člen 5(2) se nadomesti z naslednjim:
               „2.   Za proizvode kategorij II do VI, ki so navedeni v Prilogi I, se za izračun uporabijo naslednji ekvivalenti:
               
                           (a)
                        
                        
                           kategorija II: 100 kg = 300 kg mleka;
                        
                     
                           (b)
                        
                        
                           kategorija III: 100 kg = 765 kg mleka;
                        
                     
                           (c)
                        
                        
                           kategorija IV: 100 kg = 850 kg mleka;
                        
                     
                           (d)
                        
                        
                           kategorija V: 100 kg = 935 kg mleka;
                        
                     
                           (e)
                        
                        
                           kategorija VI: 100 kg = 750 kg mleka.“;
                        
                     
         
               4.
            
            
               prilogi I in II se nadomestita s Prilogo k tej uredbi.
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporabljati se začne 1. januarja 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1152/2007 (UL L 258, 4.10.2007, str. 3). Uredba (ES) št. 1255/1999 bo 1. julija 2008 nadomeščena z Uredbo (ES) št. 1234/2007 (UL L 299, 16.11.2007, str. 1).
   
      (2)  UL L 311, 12.12.2000, str. 37. Uredba, kakor je bila nazadnje spremenjena z Uredbo (ES) 704/2007 (UL L 161, 22.6.2007, str. 31).
   
      (3)  UL L 139, 30.4.2004, str. 1.
   
      (4)  UL L 139, 30.4.2004, str. 55.“;
   
      PRILOGA
      „
            PRILOGA I
            SEZNAM PROIZVODOV, KI SO UPRAVIČENI DO POMOČI SKUPNOSTI
            Kategorija I
            
                        (a)
                     
                     
                        toplotno obdelano mleko;
                     
                  
                        (b)
                     
                     
                        toplotno obdelano mleko s čokoladnim ali drugim okusom, ki vsebuje najmanj 90 % mleka, opisanega v točki (a), preračunano na maso;
                     
                  
                        (c)
                     
                     
                        jogurt ali ‚piimä/filmjölk‘ ali ‚piimä/fil‘, predelan iz mleka, opisanega v točki (a)
                     
                  Kategorija II
            Nearomatizirani (1) sveži in predelani siri z vsebnostjo maščobe v suhi snovi najmanj 40 %, preračunano na maso.
            Kategorija III
            Siri, razen svežih in predelanih, z vsebnostjo maščobe v suhi snovi najmanj 45 %, preračunano na maso.
            Kategorija IV
            Sir ‚grana padano‘.
            Kategorija V
            Sir ‚parmigiano-reggiano‘.
            Kategorija VI
            Sir ‚halloumi‘.
         
         
            PRILOGA II
            Stopnje pomoči
            
                        (a)
                     
                     
                        18,15 EUR/100 kg za proizvode kategorije I
                     
                  
                        (b)
                     
                     
                        54,45 EUR/100 kg za proizvode kategorije II
                     
                  
                        (c)
                     
                     
                        138,85 EUR/100 kg za proizvode kategorije III
                     
                  
                        (d)
                     
                     
                        154,28 EUR/100 kg za proizvode kategorije IV
                     
                  
                        (e)
                     
                     
                        169,70 EUR/100 kg za proizvode kategorije V
                     
                  
                        (f)
                     
                     
                        136,13 EUR/100 kg za proizvode kategorije VI.
                     
                  “
      
         (1)  Za namene te kategorije nearomatiziran sir pomeni sir, ki je pridobljen izključno iz mleka, sprejemljive so snovi, ki jih je treba dodati pri njegovi proizvodnji, pod pogojem, da niti delno niti v celoti ne nadomestijo kakršne koli mlečne sestavine.